Kibris

Kibris atawa Gibris (hurup Arab Gundul: قبرص; basa Yunani: Κύπρος Kípros; basa Turki: Kıbrıs) atawa Sipres (hurup Arab Gundul: سفرس) atawa resminya Kiblik Kibris (hurup Arab Gundul: کبليک قبرص; basa Yunani: Κυπριακή Δημοκρατία Kipriakí Dimokratía; basa Turki: Kıbrıs Cumhuriyeti) entu atu negara nyang letaknya di Laot Tenga èn atu anggota deri Uni Èropa. Kibris mah sebenernya letaknya di Asia, cuman sering dikaèt-kaètin ama Èropa, bahna dia punya budaya ama sejarah èmang bagèan deri Èropa punya budaya. Hata, ni negara malah lebi deketan ke Aprika deripada ke Èropa. Dia punya hopstad – Nikosia. Adapun ni negara punya basa resmi – basa Yunani ama Turki. Kibris entu atu tujuan pelancongan nyang mashur di Èropa. Di tahon 2019, ada 4 juta pelacong nyaba di ni negara. Dikira-kira, Kibris saban tahon dapet dah tu 2,7 miliar èuro. Wisata bener-bener penting bakal ni negara, sebab deri wisata, 23% pemasupan èkonominya èmang deri mari di tahon 2020. Ruju'an